আবদুল্লাহ বিন সাঈদ জালালাবাদী
আবদুল্লাহ বিন সাঈদ জালালাবাদী আল-আযহারী (জন্ম:২৯ মে ১৯৪২- মৃত্যু: ১৯ জানুয়ারি ২০২৪) ছিলেন একজন বাংলাদেশি আলিম,মুক্তিযোদ্ধা,লেখক,অনুবাদক ও বক্তা।তিনি গণভবন ও সচিবালয় মসজিদের সাবেক ইমাম ও খতিব হিসেবে দায়িত্ব পালন করেছেন।তিনি বাংলাদেশ জমিয়াতুল মুদাররেসিনের সাবেক সভাপতি, বাংলাদেশ শিক্ষা বোর্ডের সাবেক সভাপতি এবং ইসলামিক ফাউন্ডেশনের লেখক, গবেষক ও সম্পাদক। এছাড়াও তিনি ইসলামিক ফাউন্ডেশন বাংলাদেশ ও বাংলাদেশ মাদরাসা শিক্ষা বোর্ড পুনর্গঠনে বিশেষ ভূমিকা রাখেন। প্রাজ্ঞ আলেম ও লেখক হিসেবে তাঁর বিশেষ সুনাম রয়েছে। তাঁর লিখিত, অনূদিত, সম্পাদিত পুস্তকাদির সংখ্যা শতাধিক।